Document ID: 31991R0202

ΚΑΝΟΝΙΣΜΟΣ ( ΕΟΚ ) αριθ . 202/91 ΤΗΣ ΕΠΙΤΡΟΠΗΣ της 28ης Ιανουαρίου 1991 για την τροποποίηση του κανονισμού ( ΕΟΚ ) αριθ . 3885/90 για τον καθορισμό των λεπτομερειών εφαρμογής του καθεστώτος εισαγωγής που προβλέπεται από τον κανονισμό ( ΕΟΚ ) αριθ . 3838/90 του Συμβουλίου για το κατεψυγμένο βόειο κρέας που υπάγεται στον κωδικό ΣΟ 0202 και τα προϊόντα του κωδικού ΣΟ 0206 29 91
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 15 παράγραφος 2,
τον κανονισμό ( ΕΟΚ ) αριθ . 3838/90 του Συμβουλίου της 20ής Δεκεμβρίου 1990 για το άνοιγμα και τον τρόπο διαχείρισης κοινοτικής δασμολογικής ποσόστωσης για το κατεψυγμένο βόειο κρέας που υπάγεται στον κωδικό ΣΟ 0202 καθώς και για τα προϊόντα που υπάγονται στον κωδικό ΣΟ 0206 29 91 ( 3 ), και ιδίως το άρθρο 4,
Εκτιμώντας :
ότι ο κανονισμός ( ΕΟΚ ) αριθ . 2377/80 της Επιτροπής της 4ης Σεπτεμβρίου 1980 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 2996/90 ( 5 ), καθορίζει, στο άρθρο 8 παράγραφος 2, τα προϊόντα για τα οποία ζητούνται πιστοποιητικά εισαγωγής, χωρίς την επιφύλαξη άλλων διατάξεων -
ότι για την καλή διαχείριση των εισαγωγών που θα πραγματοποιηθούν στα πλαίσια της κοινοτικής δασμολογικής ποσόστωσης για το κατεψυγμένο βόειο κρέας που υπάγεται στον κωδικό ΣΟ 0202 και στον κωδικό ΣΟ 0206 29 91, των οποίων οι λεπτομέρειες εφαρμογής θεσπίστηκαν από τον κανονισμό ( ΕΟΚ ) αριθ . 3885/90 της Επιτροπής ( 6 ), δεν θεωρείται σκόπιμο να περιοριστούν οι αιτήσεις των πιστοποιητικών εισαγωγής σε μια διάκριση ή σε μια ομάδα υποδιακρίσεων της συνδυασμένης ονοματολογίας και, συνεπώς, είναι αναγκαίο να προβλεφθεί ειδική διάταξη επί του θέματος -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Στο άρθρο 3 παράγραφος 2 του κανονισμού ( ΕΟΚ ) αριθ . 3885/90, προστίθεται το ακόλουθο στοιχείο δ ): "δ ) στο τετραγωνίδιο 16, την ένδειξη μιας των ομάδων των διακρίσεων της συνδυασμένης ονοματολογίας που περιλαμβάνονται στην ίδια περίπτωση που εμφαίνεται στο παράρτημα ." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται στις αιτήσεις των πιστοποιητικών εισαγωγής που κατατίθενται από τις 29 Δεκεμβρίου 1990 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 28 Ιανουαρίου 1991 .

Labels: 3
17